**Ministru kabineta noteikumu projekta “Grozījumi Ministru kabineta 2014. gada 26. augusta noteikumos Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekts Grozījumi Ministru kabineta 2014.gada 26.augusta noteikumos Nr.508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos" (turpmāk – noteikumu projekts) ir izstrādāts, lai noteiktu objektīvu, šā brīža apstākļiem un situācijai atbilstošu starptautiskās operācijas rajonā reprezentācijas pasākumiem paredzēto līdzekļu apmēru, kas veicinātu Latvijas NBS kontingentu sadarbību ar starptautiskās operācijas valsts vietējiem drošības spēkiem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Nacionālo bruņoto spēku piedalīšanās starptautiskajās operācijās” 6.pantā Ministru kabinets nosaka, kādā veidojams, finansējums un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos. Ņemot vērā deleģējumu, 2014. gada 26. augustā pieņemti Ministru kabineta noteikumi Nr.508 „Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos”. Šādi Ministru kabineta noteikumi pēc to pieņemšanas un spēkā stāšanas dienas netika grozīti, tomēr šobrīd pastāv nepieciešamība izdarīt tajos grozījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Nacionālo bruņoto spēku likuma 6. pantu piedalīšanās starptautiskajās operācijās likumos un starptautiskajos līgumos noteiktajā kārtībā ir viens no Nacionālo bruņoto spēku uzdevumiem. NBS aktīvi piedalās Ziemeļatlantijas līguma organizācijas (NATO) un Eiropas Savienības (ES) īstenotajās starptautiskajās operācijās un citos kolektīvās drošības stiprināšanas pasākumos. Latvijai tas nozīmē lielākas drošības garantijas un pieredzes iegūšanu. Tas ļauj praksē iegūt operāciju pieredzi, kas nepieciešama profesionāli sagatavotiem karavīriem un zemessargiem, lai sekmētu aizsardzības uzdevumu izpildi un kaujas spēju pilnveidošanu.Šobrīd NBS galvenokārt piedalās starptautiskajās miera uzturēšanas operācijās, kuru mērķis ir atjaunot un uzturēt mieru konflikta zonās un kurās iesaistītajam personālam nav tiesību piedalīties karadarbībā, izņemot gadījumus, kad tas ir nepieciešams pašaizsardzības nolūkā. Proti, pēc 2015. gada notika pāreja no kaujas operāciju īstenošanas uz apmācību un padomu sniegšanu valsts aizsardzības spēkiem, tādējādi mainot arī operācijas veidu no starptautiskās miera nodrošināšanas operācijas uz miera uzturēšanas operāciju. Mainoties starptautisko operāciju veidam, tika mainīti arī starptautisko operāciju operacionālie uzdevumi. Tas nozīmē, ka šobrīd NBS starptautisko operāciju pamatuzdevums galvenokārt ir nodrošināt tās valsts, uz kuru tiek nosūtīts Latvijas NBS kontingents, nacionālo drošības institūciju un vietējo drošības spēku apmācību, atbalstu un padomu sniegšanu, lai stiprinātu tās nacionālo drošību. Tādējādi NBS kontingents tiek arvien biežāk iesaistīts padomdevēju un apmācības funkciju nodrošināšanā, kuras ietvaros sadarbojas ar konkrētās valsts vietējiem drošības spēkiem. Ņemot vērā iepriekš minēto, ir nepieciešams paredzēt lielāku starptautiskās operācijas rajonā reprezentācijas pasākumiem paredzēto līdzekļu apmēru, kas saskaņā ar šobrīd spēkā esošo regulējumu (143 *euro* apmērā) ir nepietiekams minēto funkciju un uzdevumu veikšanai. Šādi papildus finanšu līdzekļi reprezentācijas pasākumiem veicinās Latvijas NBS kontingentu pilnvērtīgāku sadarbību ar uzņemošās valsts vietējiem drošības spēkiem un ļaus nodrošināt efektīvāku padomdevēja un apmācību instruktora uzdevumu izpildi. Informējam, ka piedāvātais starptautiskās operācijas rajonā reprezentācijas pasākumiem paredzēto līdzekļu apmērs (ne vairāk kā 800 *euro* apmērākatrai starptautiskās operācijas rotācijai) tiek plānots šādās pozīcijās: 1) uzreiz pēc NBS kontingenta ierašanās uz starptautiskās operācijas rajonu (kafijas pauze ar starptautiskajiem kontingentiem sadarbības veicināšanai – līdz 100 *euro);*  2) NBS kontingentam atrodoties starptautiskās operācijas rajonā (Latvijas popularizēšanas pasākumi un valsts svētki: Jaunais gads un Ziemassvētki, Līgo un Jāņu diena, Latvijas armijas dzimšanas diena/Latvijas karavīru diena (10. jūlijs), Lāčplēša diena (11. novembris), Latvijas Republikas Proklamēšanas diena un Neatkarības atjaunošanas diena (18. novembris un 4. maijs) , tai skaitā suvenīri vietējo drošības spēku apmācāmajiem un sadarbības partneriem – līdz 600 *euro*); 3) NBS kontingenta noslēguma pasākumu organizēšana (kafijas pauze ar starptautiskajiem kontingentiem un suvenīri sadarbības partneriem – līdz 100 *euro*). Vienlaikus informējam, ka grozījumi paredz, ka reprezentācijas izdevumu tāmi, kā arī speciālajiem, drošības un kaujas atbalsta uzdevumu veikšanai paredzēto izdevumu tāmi apstiprina ne tikai NBS komandieris, bet arī viņa pilnvarota persona, piemēram, NBS Apvienotā štāba priekšnieks vai viņa vietnieki, tādējādi atvieglojot šādu tāmju apstiprināšanas procedūru, kā arī NBS komandiera slodzi.Grozījumi noteikumu projekta 11. punktā ir nepieciešami, lai vienkāršotu starptautiskās operācijas rajonā reprezentācijas pasākumiem un speciālo, drošības un kaujas atbalsta uzdevumu veikšanai paredzēto līdzekļu izsniegšanas procedūru. Šobrīd spēkā esošā noteikumu 11. punkta redakcija paredz, ka šādus līdzekļus izsniedz kontingenta komandierim vai viņa pilnvarotai amatpersonai, tomēr praksē šāds atsevišķs kontingenta komandiera pilnvarojums ir apgrūtinošs. Lai šādus līdzekļus varētu izsniegt arī materiāli atbildīgajai personai, kas savukārt tiek apstiprināta ar Nacionālo bruņoto spēku komandiera vai viņa pilnvarotas personas rīkojuma dokumentu, ir nepieciešams paplašināt to personu loku, kuriem saskaņā ar ārējo normatīvo aktu, proti - bez īpašā pilnvarojuma, būtu tiesības izsniegt šādus finanšu līdzekļus. Noteikumu projekta izpildi Aizsardzības ministrija (Nacionālie bruņotie spēki) nodrošinās no budžeta apakšprogrammas 22.12.00 “Nacionālo bruņoto spēku uzturēšana” starptautiskajām operācijām plānotā finansējuma ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionāla dienesta karavīri |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Aizsardzības ministrs R. Bergmanis

31.08.2018.

S.Liepiņa

67335153

Sindija.Liepina@mod.gov.lv